text: Í gjár var eitt ferðsluóhapp í Skopun, nakrir bilførarar vórðu tiknir fyri at tosa í handhildnari telefon, og ein varð steðgaður fyri at koyra við slitnum dekkum
text: #000001
text: Fyrrapartin í gjár var eitt ferðsluóhapp í Skopun. Tað var í bíðirøðini til bátin, at ein persónbilur rendi á ein lastbil, sum koyrdi frammanfyri.
text: #000002
text: Sum skilst var eingin fólkaskaði, men har var nakað av materiellum skaða, og mátti eigarin hava hjálp at flyta bilin, sigur løgreglan.
text: #000003
text: Í gjár vórðu tveir bilførarar eisini tiknir fyri at tosa í handhildnari telefon, meðan teir koyrdu. Hetta var á Marknagilsvegnum í Havn.
text: #000004
text: Seinnapartin varð ein bussur eisini steðgaður, tí hann koyrdi við slitnum dekkum. Tað gevur eina bót, og eru bæði eigarin og førarin skuldsettir.
text: #000005
text: Stutt áðrenn middag varð eitt mál eisini meldað til løgregluna, sum snúði seg um, at onkur hevði blakað egg eftir einum koyrandi bili á Velbastaðvegnum í Havn. Eina hurðin varð rakt av eggum.
text: #000006
text: Av løgreglustøðini verður sagt, at hetta var hent mikumorgunin um klokkan hálvgum átta. Eingin er skuldsettur í málinum.
text: #000007
text: Løgreglan heitir á fólk um ikki at gera slíkt, tí tað kann lættliga enda galið, tá bilførarin verður órógvaður.
text: #000008
text: Seinnapartin í gjár fekk løgreglan eisini eina fráboðan um, at ein hestur gekk leysur við Margáir.
text: #000009
text: Hesturin varð tikin upp av aktingarmanni, og fær eigarin eina bót.
text: #000010
text: Umframt hetta, skal eigarin gjalda upptøkugjald og vistargjald, verður upplýst av løgreglustøðini.
text: #000011
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000012
text: Torgerð Jallgrímsdóttir er nýggjur deildarleiðari
text: #000016